Kombinácia liekov
Dobrý deň, chcem sa opýtať,či sa môže kombinovať železo,horčík, betagkukan s pridaným C?Užívam ešte aj antiparazit a anatomax
Dobrý deň,
ďakujeme za Vašu otázku.
Prípravky s obsahom horčíka môžu znížiť absorpciu železa tvorbou nerozpustných komplexov. Z toho dôvodu je ich užívanie možné s odstupom minimálne 2 hodiny. Vplyv betaglukánu na účinky železa a horčíka nebol doposiaľ pozorovaný. Jeho užívanie je vhodnejšie vďaka obsahu vitamínu C spolu so železom, nakoľko vitamín C zvyšuje vstrebávanie železa, preto je ich súčasné užívanie prospešné.
Prípavky Antiparazit a Anatomax sa nenachádzajú v databáze farmaceutických produktov SR. Z toho dôvodu sa k ich bezpečnosti a prípadnému ovplyvneniu účinku neviem vyjadriť.
Prajem pekný zvyšok dňa.
S pozdravom
PharmDr. Veronika Kiabová